Урэшце, і яшчэ адзін вынік года. У згаданым артыкуле Зміцер Юркевіч пісаў пра тое, што постаць Тадэвуша Рэйтэна забытая нашымі сучаснікамі. На шчасце, цяпер гэта ўжо не так — пасля нядаўняга эфіру тэлефільма з цыкла “Зваротны адлік”, які паглядзелі мільёны гледачоў. Кіно, як кажуць, атрымалася, ды і сам праект, бясспрэчна, — выдатны. Вось толькі, лакацыі, у якіх адбываліся гістарычныя пастаноўкі, былі, на жаль, да болю пазнавальнымі, нягледзячы на ўсе старанні рэжысёра: Мірскі замак, Лошыцкая сядзіба... У цяперашняй Грушаўцы “XVIII стагоддзе” не здымеш — як і ў большасці іншых маёнткаў.